
ISTORIOGRAFIE 


O comoara a muzicologiei romanesti 
ce-si asteapta valorificarea 


Fondul George Breazul din cadrul bibliotecii 
Uniunii Compozitorilor si Muzicologilor (X) 


Vasile Vasile 


Am avut ocazia sa integrez multe dintre valorile fondului 
de aur ale bibliotecii Uniunii Compozitorilor purtand numele 
întemeietorului, custodelui si primului ei beneficiar — George 
Breazul — în monografia închinată ctitorului și ctitoriilor sale 
culturale și în studiul — comunicare de la recenta ediţie a 
Simpozionului „George Enescu”, consacrat/a  reflectării 
multiplelor fațete ale multilateralului muzician al secolului al XX 
— lea% - George Enescu. Aceasta îmi oferă șansa unei 
economii de spaţiu în prezentarea complexului fond de carte, 
partituri, fotografii, articole, scrisori etc., trimițând la demersurile 
amintite, bazate tot pe materiale ce încearcă restituirea 
personalității fondatorului celei mai bogate biblioteci muzicale 
românești. Trebuie să amintesc doar faptul că asemenea 
investigaţii nu ar fi fost posibile fără materialele fondului devenit 
subiect al acestui studiu - serial, fond remarcabil pentru 
vastitatea, diversitatea și valoarea lui. Am afirmat în aceste 
materiale că Enescu reprezintă pentru criticul si istoricul George 
Breazul elementul de referință suprem al vieţii și creaţiei 
muzicale românești și muzicologul avea în gând realizarea 
unei monografii a ilustrului artist român. Muzicologul a fost 
însă obligat să se limiteze doar la studiile si articolele publicate 
în timp, unele adunate de Vasile Tomescu, în volumul | al 
Paginilor din istoria muzicii românești, supuse restricţiilor vremii, 
trunchiate și necitând sursele, deoarece unele erau publicaţii 
interzise de propaganda comunistă. Fișele anterioare și cele 
citate în materialele amintite pledează și ele în sprijinul altui 
neîmplinit proiect al cărturarului. Ele sunt dublate de cărțile, 

studiile și materialele scrise până la acea vreme despre 
Enescu, de partiturile sale tipărite, de extrasele din diferite 
materiale enescologice, programe de sală, cronici muzicale 
publicate, dactilografiate sau crochiuri, fotografii etc. 

Cea mai mare dificultate în valorificarea acestor extrase 
din articole de presă dar și a altor materiale constă în faptul că 
ele au fost încadrate în dosare diferite, cum este, de exemplu, 
extrasul XIV — 100, plasat de Doamna Breazul în „Dosarul 
Jora”, articolul referindu-se nu numai la Enescu, Morin și 
cvartetul Rose, dar și la Marșul evreiesc al lui Jora. 

La un an de la trecerea în eternitate a lui George 
Enescu, Breazul își nota pe o fisa - 587 - intenţia realizării unui 
studiu intitulat Enescu și muzica populară, 

Se găsesc dovezi documentare credibile pentru 
argumentarea faptului că personalitatea si activitatea lui Enescu 
a fost avută în vedere de muzicolog cu o consecventă ilustrată 
aici doar de înșiruirea următorilor ani, din care s-au păstrat 
cronici despre activitățile concertistice ale genialului muzician in 

tara: 1929, 1930, 1931, 1932, 1933, 1934, 1935, 1936, 1937, 
1938, 1939, 1940, 1941, pentru fiecare dintre acesti ani 
pastrandu-se in fondul conservat cronici din presa, programe, 
invitaţii, afișe, dactilogramele textelor propuse pentru a fi 
prezentate publicului, în forme scrise, sau orale, unele 
radiofonice, altele prefatand manifestări omagiale de anvergură 
și ilustrând preocuparea muzicologului pentru prezentarea cât 
mai complexă a personalităţii și activităţii lui George Enescu. 
Există în aceste materiale și elemente repetate, dar muzicologul 
aduce mereu aspecte inedite despre ilustrul său contemporan și 
toate ar fi trebuit să fie încununate cu o lucrare despre geniul 
muzicii românești. „Mai dornici de a cobori în suflete și a asimila 
cât mai substanţial nepieritorul har de frumusețe al artei lui, 
așteptăm infrigurati de câte ori ni se ivesc prilejurile de a trăi cat 
mai intens sub farmecul muzicii enesciene” — rostea George 
Breazul, în aula Uniunii Compozitorilor, în fața statuii 
nemuritorului muzician, la un an de la trecerea în eternitate a 
artistului român cunoscut pe toate meridianele lumii. In 
favoarea presupunerii că Breazul avea de gând să scrie o 
monografie consacrată lui George Enescu pledează și paginile 
dactilografiate, cuprinzând extrase din articole din presa 
franceză, aparținând unor critici și muzicologi francezi: XVI — 
1929 — 1941: Yvonne Astruc - Georges Enesco și Il y a dix 
neufs ans; în: Le guide de concert et de disque, nr. 77, 20 mai 
1955, ff. 1 - 2; Gustave Samazeuilh - A ses amis de connaitre 
leurs devoir, in: Le guide de concert et de disque, nr. 76, 20 mai 
1955 - ff. 15 - 16; Idem - Georges Enesco — In memoriam; în: 
Lit tout, juin 1955 - ff. 16 - 19; Norman Demuth - Remarque sur 
la musique en Englettere; în: Lit tout, jouillet 1955; în: ff. 19 - 
21; René Dumensil — La vie musicale — Remarques sur | ‘art 
lyrique a propos d 'Oedip de Georges Enesco; in: Lit tout, 
joullet 1955, ff. 21 — 26 si un extras ce nu are precizat autorul: 
Concerts et recitals Une nouveauté de Georges Enesco; din 
februarie 1935; ff. 27 — 28. Extrasele din presa franceză, 
referitoare la George Enescu sunt cu atat mai pretioase cu cat 
cele mentionate mai sus nu figureaza in valoroasa bibliografie a 
monografiei genialului muzician32. 

Partiturilor, cronicilor, cărţilor dedicate lui Enescu din 
fondul lui Breazul se adaugă multe materiale documentare, 
chiar unele, ciorne, crochiuri, dactilograme personale. Printre 

ele trebuie mentionate macar extrasul din articolul semnat de 
George Enescu in L’Indépendence roumain din 26 octombrie 
1915 — A propos de l'Opera chez nous 


Enesco, Georges - A propos de I’Opera chez nous, in: 
L’Indépendence roumain, 26 oct. 1915 
și articolul intitulat Triumful operei Oedip din Rampa din 6 
martie 1936, în care sunt citate superlativele aparţinând lui 
Darius Milhaud și Gustave Brent. Primul considera că 
prezentarea tragediei lirice face cinste Operei din Paris. Cel de- 
al doilea sublinia faptul că de multă vreme Opera din Paris n-a 
înregistrat un asemenea succes. Pe fișele, dactilogramele și 
extrasele din ziare ce se referă la autorul operei Oedip, soția 
muzicologului a notat: „George Breazul despre George 

Cateva sute de fise caligrafiate de Breazul stau marturie 
pentru intenția despre care am mai amintit, de a scrie o 
monografie a lui Enescu. 


Fișa 598a și b 
Ele ilustrează unghiurile foarte diferite din care privea 
muzicologul complexitatea creatoare enesciană. 

Se impune și citarea extrasului articolului intitulat 
Triumful operei Oedip publicat în Rampa din 6 martie 1936, 


Extras — XIV — 145 — din Rampa, 16 martie 1936 

in care sunt reiterate superlativele formulate de Darius Milhaud 
si de Gustave Brent mentionate mai sus. In mod cert, 
asemenea extrase urmau să fie folosite în lucrarea dorită si ele 
pot completa bogata bibliografie a monografiei marelui 
muzician, asa cum o probează și sutele de fișe. Din pagina 
dactilografiată cuprinzând un articol al celebrei violoniste 
franceze, Yvonne Astruc, înlocuitoarea lui Enescu la Siena, 
trebuie reținută o asemenea apreciere fata de fostul ei maestru: 
„Celui qui a personnifié la musique et dépassant parfois la 
musique, incarnait |’ art dans toute sa integralite”3%. Cronicile 
premierei operei Oedip la Paris i-ar fi servit muzicologului 
român repere pentru investigarea creaţiei enesciene afirmată în 
marele centru cultural european al timpului, începând cu Poema 
română. El este urmat de exprimarea dorinţei montării operei în 
țară, preluând în 1936 date despre montarea lucrării și marele 
triumf al muzicii românești. Cu toate eforturile ei, montarea 
pariziană a ajuns la faza ca „soarta ei durabilă” să fie 
„asigurată”304. 

Primirea ca membru titular în Academia Română, 
urmărită în detalii într-un alt material recent®, 


Extras din Reactiunea literară, 15 iulie 1933 — 
G(eorge) Breazul George Enescu la Academia Română; XIV — 607 

este salutata si elogiata de cel mai avizat cronicar muzical al 
timpului din tara noastră -— George Enescu la Academia 
Română - articol publicat în primul număr al noii reviste 
bucureștene — Reactiunea literară - din 16 iulie 1933. În toamna 
anului 1941, după împlinirea vârstei de 60 de ani, Enescu este 
sărbătorit prin organizarea la 17 octombrie a festivalului ce-i 
purta numele. 


SOCIETATEA COMPOZITORILOR ROMÂNI ai 
Sob imahul patramaj «i 


M. S ML MIMA 


SALA ATENEULUI ROMAN 

„ FESTIVAL GEORGE ENESCU 

Afisul festivalului George Enescu din 17 octombrie 1941 


Aflat la datorie, George Breazul imortalizeaza momentul 
în cronica din 1 noiembrie 1941. 


Breazul, G. — Festival George Enescu — 
Al doilea concert simfonic al orchestrei A. C. T. — 
Comemorarea maestrului D. G. Kiriac;1 noiembrie 1941, p. 1. 

În celălalt ziar bucureștean, unde susținea cronica 
muzicală săptămânală, semnează articolul Sărbătorirea 
maestrului George Enescu la „Filarmonică 7906. 


Sărbătorirea maestrului George Enescu la „Filarmonica”; în Actiunea 
din 19 octombrie 1941 

Manifestarea omagială de la Ateneul Român, a fost 
prefațată de un cuvânt omagial al lui Mihail Jora, rectorul 
Academiei regale de Muzica si a cuprins numai lucrări ale celui 
sărbătorit: Sonata pentru pian în fa diez minor, Sonata a Il — a 
pentru vioară si pian, Sapte cântece pe versuri de Clément 
Marot si un fragment din opera Oedip. Solistul vocal a fost 
Constantin Stroescu, iar la pian a fost Dinu Lipatti. Reiau si 
subliniez ideea ca Enescu este privit de Breazul in multiplele 
sale ipostaze: violonist si maestru al violonistilor epocii, 
pianist, dirijor, compozitor, critic si animator al vieții 
muzicale. Pentru toate aceste laturi ale activitatii autorului celei 
mai importante opere a secolului al XX — lea — Oedip — există in 
biblioteca marelui critic și istoric materiale documentare din cele 
mai diferite: partituri, articole, studii, cărţi, fotografii, programe 
de concert, referinţe diverse și altele, inclusiv această imagine a 
maestrului in mijlocul discipolilor de la Ecole Normale de 
Musique din Paris. 


Enescu în mijlocul discipolilor de la Ecole Normale de Musique din Paris 

Din multitudinea materialelor păstrate, grupate si 
ordonate de soţia muzicologului atrag atenţia cronicile anilor 
1926 — 1944. Ele confirmă faptul că moștenitoarea pretioasei 
comori muzicologice a avut în vedere îndemnul eminentei 
artiste, discipolă a PROFESORULUI, Emilia Petrescu, cea 
care-i ura în 4 ianuarie 1968, din Berlin: „sănătate, viata lungă, 
să puteţi duce la bun sfârșit obligaţiile ce le aveţi fata de opera 
Maestrului”307a, 

In 1926 criticul semnala faptul că pentru exprimarea 
virtuozitatii violonistului Enescu „este nevoie de cuvânt nou, 
curat, nepătat de auzul comun”, care să exprime „însemnarea 
artei lui si pentru judecarea purei bucurii estetice împărtăşită 
abundent auditoriului”307b. 

Cronica muzicală 


&j i iis 26 è de G. BREAZUL 


Enescu, scari y “Varia, Mars evreiesc de 


Cronica lui Breazul despre recitalul de sonate sustinut de 
Enescu si Alessandrescu 

În 1927 reţine „neuitatele concerte de sonate de vioară 
și pian date de maestrul Enescu și Alfred Alessandrescu la 
pian”*%, iar programul de sală al „concertelor Enescu” din 
toamna anului 1931, la împlinirea vârstei de 50 de ani, 
menţionează cele trei recitaluri de sonate susținute în 
compania lui Alfred Alessandrescu, alte patru recitaluri, 
acompaniat de N. Caravia si cele trei concerte simfonice cu 
Filarmonica din București, susținute „sub înaltul patronaj al M. 
S. Regelui” din 10, 24 noiembrie și 1 Decembrie 1931. 

Semnatar al unuia dintre articolele omagiale la 
împlinirea a 50 de ani realizează un portret al violonistului: „Așa 
cântă și încântă Enescu. Să privim cu luare aminte, primele 
clipe ale apariţiei lui pe estrada de concert. Abia isi ridică ochii 
în belșugul de lumină. Își lasă apoi pleoapele peste luminile 
vederii, rupe definitiv legăturile cu lumea vizibilului înconjurător 
și, cu demiurgica-i putere transformă înconjurul în altar al 

muzicii”. Programul de sala cuprinde fotografia olimpianului 
muzician dar și casa originală de la Liveni, în care a văzut 
lumina zilei cu o jumătate de secol în urmă, casă aflată atunci 
într-o fază de degradare avansată. 


Casa originală în care s-a născut George Enescu 


În anul 1931, George Enescu a beneficiat de o 
prezentare completă din partea muzicologului George Breazul, 
pe o fișă insotind extrasul acestui articol însemnând că a fost 
publicat în România literară din 16 iulie 1933. Cuvinte 
asemănătoare are pentru artist atunci când prezintă concertele 
populare și jubileul Societăţii Carmen, în timpul căruia „la 
Ateneu Enescu, marele Enescu, exponentul geniului muzical al 
neamului, slujea taina cea mare a cultului muzical”°°. 
Personalitatea muzicianului este conturată în formele complexe, 
fiind considerat descendent „din freamatul de doruri și nazuinti 
și din prisosul de putere ce se cere dovedită în formele 
nepieritoare ale artei” si care „este un asemenea nunțiu, ales al 
rasei noastre spre a ne rosti între neamuri, în fata istoriei, 
despre darurile muzicale ale neamului românesc”310. 


Extras din articolul consacrat lui George Enescu — XIV - 265 

Sedintele de sonate din toamna — iarna anului 1928 
intraseră în atenţia cronicarului muzical în numărul din 2 
decembrie 1928, considerând că acestea îndeplinesc „în planul 
muzicii noastre cerințele de festiv, de înaltă sărbătoare 
muzicală, pe care le resimte lumea, când își creează religii și 
rituri. Este, într-adevăr, atâta solemnitate, atâta somptuozitate 
gravă și reținută, atâta liniște misterioasă sub bolta Ateneului, în 
atmosfera transfigurată in care se celebrează, în care Enescu, 
întovărășit de Alfred Alessandrescu, își tine ședințele de 
sonate!”°'', Respectivele manifestări muzicale au fost urmărite 
și elogiate de George Breazul în cronicile permanente pe care 
le semna în presa bucureșteană, fiind vorba de mai multe ziare 
și reviste culturale. 


Cronică muzicală din: Cuvântul, București, 3 decembrie 1928, p. 2; 


Am prezentat în ultima comunicare a simpozionului 
internaţional George Enescu, în septembrie 2019, mai multe 
cronici ale manifestărilor muzicale în care omagiatul apare în 
calitate de violonist al recitalurilor amintite (Cuvântul, 6 
decembrie 1936 — nr. 630 - Scrisori), de interpret a două sonate 
în Beethoven, în programul consacrat comemorării titanului de 
la Bonn — Cuvântul, nr. 251 — 28 martie 1927. Calitățile 
interpretative ale violonistului cunoscut ca atare în toată lumea 
muzicală revin în scrisul lui George Breazul, cu ocazia 
manifestărilor consacrate centenarului trecerii în eternitate a lui 
Beethoven. Cu această ocazie „maestrul Enescu a putut să 
alcătuiască un program de concert, al unui mare virtuos 
violonist, închinat celebrării lui Beethoven, de un mare 
compozitor român”, concertul devenind „cel mai desăvârșit mod 
de închinare la comemorarea centenarului beethovenian”?". 

Cronica muzicală |=: 


de Q BREAZUL |, 


Concertele Thibaud, Ultima! concert Enescu. 
Primul concert Fevermann, 


Aprecieri ale activităţii violonistice a lui Enescu — 28 martie 1927 


Concertul pentru vioară de Beethoven a apărut frecvent 
în repertoriul violonistului Enescu. Il găsim între piesele 
prezentate în concertul „în folosul sinistraţilor” 3** din iarna 
anului 1940. Este vorba despre concertul ce a urmat 
zguduitorului cutremur, în timpul în care era director al Operei 
Române Alexandru Zirra, căruia i-a determinat prima congestie 
cerebrală și demisia, elemente detaliate în monografia ce i-am 
dedicat?'*. Genialul violonist a încercat să aducă cu ajutorul 
celor trei concerte pentru vioară (de J. S. Bach, W. A. Mozart și 
L. v. Beethoven) o adevărată împărtășanie „spre buzele arse de 
pătimiri, dornice de reculegere, de înviorare, de înseninare”. In 
1925 criticul lăuda iniţiativa de „a se îndătina și la noi bunul 
obicei din marile centre muzicale de a se închide stagiunea de 
concerte cu executiunea ultimei simfonii beethoveniene”, 
inaugurare datorată lui George Enescu*5. 

Calitățile dirijorului au fost conturate încă într-o cronică 
ce inaugura stagiunea 1926 — 1927: „apare în fata orchestrei cu 
prestigiul unei personalităţi muzicale excepționale, în care 
puterea creatoare se îngemănează ideal cu cea de interpret. 
Nici compozitorul care depășește clipa actualitatii, nici 
violonistul generator de viata intensă într-o cutioară de lemn, nu 
impresionează însă ca arta de dirigent a maestrului Enescu, în 
care toate darurile sale muzicale capătă un relief și un mijloc de 
exprimare mai propriu, mai grandios, potentand la summum 
autoritatea suverană a puterii sale muzicale”*"®. La timpul când 
semna cu primul pseudonim, Diacu George, criticul realizează 
un portret excepțional al dirijorului: „Impresionanta figură de 
muzician a maestrului ia în ipostaza de dirigent aspectul 
muzicianului ce poartă în ondularea baghetei, nu numai 
mlădierea elementelor, dar cufundă spiritul general al vieții 

noastre in ritmul artei sale, contopind sufletele în vraja 
misterioasă si fericituoasă a sonurilor. Este, credem, cel mai 
înalt ideal râvnit de un exercițiu artistic”3*7. Prezenţa lui Enescu 
în fruntea orchestrei face din concertele susținute la Teatrul 
Naţional adevărate evenimente, sala devenind neîncăpătoare, 
dirijorul propunând auditoriului un repertoriu divers: Rimski — 
Korsakov — Capriciu spaniol, Roger Ducasse — Suita franceză si 
Marcel Mihalovici — Introduction et mouvement symphonique, 
interpretarea caracterizandu-se prin ,limpiditate stilistica”?"®. 
uzicală SaS 

Extras — XIV — 243 — din cronica muzicală a primului concert al 
stagiunii 1926 - 1927 

O următoare cronică realizează un alt portret al 
dirijorului: „Enescu urcă, cu majestatea impresionantă a 
covarsitoarei sale personalități, estrada dirigentiala Același 
uimitor avânt, aceleași neasemuită putere, aceeași sacră 
ardoare; vâlvătaia uraganică a suprafirescului îndreptată de la 
concentratul palpit al viorii, la ampla desfășurare de culori și 
masivuri sonore a orchestrei”*'9%.Cronica din 16 îi prilejuieste 
criticului două mari satisfacţii: dirijorul concertului era George 


Enescu iar repertoriul îi permitea să vorbească despre muzica 
românească. 

— de George Breazul din 
16 decembrie 1929 — XIV - 261 

Dar acestea nu sunt singurele probe ce evidentiaza 
preocuparea lui George Breazul pentru George Enescu: 
investigarea „minei muzicologice aurifere” dezvăluie foarte 
multe cronici ale manifestărilor care au ca personaj principal pe 
George Enescu, în calitate de violonist și dirijor. 

Intr-o sinteză asupra muzicii românești, același Breazul 
remarca „impresionanta apariție a maestrului Enescu în fruntea 
ansamblurilor instrumentale și corale”, alimentând nazuinta „de 
a avea pentru asigurarea cât mai deplină a functiunilor vieții 
noastre muzicale, realizată, afirmată și susținută de darurile 
firești nationale în direcţia creatiunii (...) a interpretării (...) 
precum și în directiunea examinării critice a legilor ce urmează 
promovarea si perfectionarea vieții muzicale românești **. 


ME UTEEA dite 


Cronica din 24 decembrie 1928, surprinzând ipostaze dirijorale ale lui 
Enescu — XIV - 258 

Criticul sancţionează nedreptatea făcută dirijorului 
Enescu prin invitarea dirijorului german Hermann Scherchen, 
pentru comemorarea lui Beethoven: „Nu înțelegem de ce 
fusese chemat un german la conducerea acestui concert festiv, 
când în tara se afla George Enescu, expresiunea cea mai 
definitivă și autentică a geniului muzical românesc. Doar în 
vremea aceasta Enescu concerta ca violonist la Ateneul 
popular Obor. Fără a micșora întru nimic valoarea propagandei 
muzicale întreprinsă de Enescu, dar ni se impune o firească 
întrebare: Nu prezintă centenarul morţii lui Beethoven nici atât 
interes pentru prestigiul muzical al țării noastre? Atunci cum s-a 
consimţit ca dirijarea artistică muzicală a serbărilor să fie 
încredinţată unui muzicant străin, care, pe lângă altele, nu este 
nici un nume consacrat în arta sa? lar alături de maestrul 
Enescu nu avem si alti muzicieni români, cărora ar fi putut să li 

se atribuie cinstea de a contribui la sărbătorirea lui 
Beethoven?”*"! 

Calitatea de compozitor a lui George Enescu este 
concretizata in mai multe materiale muzicologice care se refera 
la mai multe creatii, dintre care atrag atentia in mod deosebit 
din categoria muzicii de camera: Sonata in la minor, nr. 3, 
pentru pian si vioară“? iar din cea orchestrală: Suita in Do 
major. În anul 1929 Suita în Do major va fi prezentată de 
dirijorul austriac Ernst Kunwald, care „și-a sporit drepturile la 
admiratiunea si recunostinta noastră pentru executarea la Berlin 
de către renumita sa orchestră «Orchestră simfonică berlineză» 
sub dirigentia sa”*?*. Suita era însoţită în concertul berlinez de 
cele două rapsodii enesciene. 


Extras din ziarul Cuvântul, 21 ianuarie 1929 - XIV 259 


Ulterior, criticul consemna succesul ultimei lucrări citate, 
la Praga, unde a fost dirijată de lon Nonna — Otescu, fiind 
aplaudata, obținând „un răsunător succes”. 

Intr-o cronică din iarna anului 1942 criticul muzical îl 
proiectează pe compozitorul român în constelația starurilor 
muzicale europene, al Germanei si al Italiei: „Drept este ca 
poporul din care s-a ridicat Wagner, ori Verdi să se mândrească 
cu puternicele apariţii ale celor doi maeștri și să pășească în 
fruntea altor popoare. Dar ar fi nedrept ca, de pildă, tocmai în 
vremurile de azi, noi, românii, să nu punem în lumina cuvenită 
înzestrările poporului nostru sau să nu ne mândrim cu 
impresionanta personalitate a maestrului George Enescu, 
strălucită figură de creator în domeniul artei muzicii și să nu-l 
socotim, pentru noi și pentru lumea contemporană prototip al 
nazuintelor și al capacității spirituale românești”*25. 

Decupaj din ziarul Acţiunea, 3 februarie 1942 — XIV - 268 

Un profil general al genialului muzician român apăruse 
în celălalt deceniu, în 1931, amintit mai sus. Muzicologul îl 
găsea descendent din doine și balade (în frunte cu Meșterul 
Manole — nu uităm precizarea că pe Enescu îl preocupase 
figura legendarului ctitor, pentru o posibilă operă proprie). „lar 
când vine plinirea vremii — preia Breazul formularea biblică - din 
genunea sufletului obștesc si din zvonul aspirațiilor comune, se 
zămislește purtătorul de torte, prin graiul căruia poporul se 
rostește răspicat, în auzul și văzul lumii”. Autorul Poemei 
române este un asemenea vestitor, reprezentant „al rasei 
noastre, spre a se rosti între neamuri”, și a afirma „darurile 
muzicale ale neamului românesc”. El reprezintă în același timp - 
în viziunea criticului bucureștean — „o înaltă misiune a umanității 
și romanitatii noastre”, descoperind la el „conștiința acestei 
misiuni și răspunderea ei gravându-se în omenescul înfățișării 
sale’s?6. 

In 1925 elogiase interpretarea de catre pianista Muza 
Germani — Ciomac a „robustului” Bourrée si a Pavanei lui 
Enescu, cu „acele torente sonore de pasiune si vointa’*?’. 

Despre Rapsodia | și a II — a, prezentate la Berlin de 
orchestra simfonică a orașului german, criticul semnalează că a 
inclus „cunoscutele melodii, invesmantate de puternicul geniu 
muzical al rasei noastre în sclipitoarea podoabă a polifoniei si 
mai ales în somptuoasa polihromie de colorit orchestral’, dirijate 
de Ernst Kunwald?28. În primăvara anului 1925, tânărul critic 
amintea interpretarea celor două rapsodii enesciene la 9 martie 
1913, „prin straduintele unor studenţi români ce se află pentru 
studii la Berlin” de către „marea Philarmonie berlineză sub 
conducerea profesorului Richard Hager”, cu un succes 
neașteptat de bun'%. În articolul citat, în limba germană, se 

afirma ca prin valoarea ei creatia enesciana ,formeaza legatura 
între muzica noastră și istoria muzicii universale”*°°. 

Intr-o altă sinteză referitoare la muzica românească 
același Breazul se referă la altă creaţie enesciana — Simfonia 
concertantă pentru violoncel si orchestră, prezentată destul de 
târziu „în primă audiție”, criticul considerând întârzierea ca fiind 
„O probă a lipsei de cuviinţă si de modul cum suntem interesaţi 
si cum stim cinsti creatiunile marelui nostru maestru”*" . 


Prea ra ST Pa 


i] i 
Cronica Muzica românească din 
Cuvântul 2 iunie 1930 - XIV — 263; 


Cele mai multe referiri la unele creatii ale lui Enescu pot 
fi desprinse din cronicile semnate de George Breazul la anumite 
concerte în care figurau acestea, cum ar fi cea din ziarul 
Actiunea din 10 noiembrie 1940. In concertul prezentat a figurat 
Simfonia | in Mi bemol major, dirijată de Alfred Alessandrescu, 
pe care o consideră „apoteoza ritmică a muzicii simfonice”. 

Nu poate fi dezvoltată aici, din cauza lipsei de spațiu si a 
complexităţii aspectelor, problema raporturilor rapsodiilor lui 
George Enescu și a Poemei române cu creaţia populară. 
Fișele lui George Breazul pregătesc terenul pentru a argumenta 
faptul că autorul lor nu a preluat din practica folclorică temele lor 
— asa cum s-a afirmat - ci din culegerile pentru pian tipărite în 
acea vreme. Este material ce va determina investigații viitoare. 
Cert rămâne faptul că Breazul a încercat să găsească legăturile 
lui Enescu cu creaţia populară ajungând la primele concluzii că 
sursa principală a materialului melodic din cele două rapsodii și 
din Poema română o constituie „culegerile” de epocă, realizate 
de diletanti, destinate interpretării pianistice. 

Fişa nr. 600 a sib 


Breazul remarcă în repetate rânduri la muzicianul 
emblematic al culturii românești si a muzicii secolului al XX - lea 
„prodigioasa sa memorie si necontenita trăire în lumea 
sonorului muzical”, care „au ingemanat, au însușit puterilor sale 
înnăscute si au supus stăpânirii sale tot ce e muzica; de aceea 
pe când artiştii mari ostenesc întru tendința de a rupe, cel putin 
pentru clipe rare, zăgazurile lumii comune, uluind cu 
mestesugul mâinilor, dar rămânând mereu sub semnul legilor 
pământului şi mărginirii, Enescu aduce în arta sa ceva ce trece 
peste conditiunile tehnice si ale cerințelor interpretării. Este 
puterea de creatiune care se revarsă năvalnică în tot ceea ce 
este arta lui. Duh nou din duhul magicei sale puteri este insuflat 
plasmuirilor congenialilor”*2. 

George Breazul a intrat în posesia unor fragmente 
din creația enesciană, unul fiind din Trio pentru pian, violină si 
violoncel (Bucharest, 1898) — VI — 697 — lucrarea integrală fiind 
publicată de Muzeul George Enescu, asa cum afirmă 
realizatoarea catalogului creatiei***. 

Corelarea documentelor enesciene aflate în fondul 
George Breazul cu cele din fondul Muzeului George Enescu, 
prezentate de Clemansa Liliana Firca, poate contribui la 
rezolvarea unor neconcordante. In timp ce enescologa citată 
consideră știma pentru violoncel - Ms. 2284m4s Muzeul George 
Enescu ca autografă, nedatată, precizând doar „perioada 
studiilor la Paris”, doamna Breazul a scris cu mâna ei data de 
„14 mars 1898, Bucharest”. 

Trio pentru pian, viola si violoncel — VI - 697 

In biblioteca lui Breazul a ajuns si un alt fragment 
enescian intitulat Fugue a 4 parties (a trois contresujets) — 
semnată de „Georges Enesco, classe de M. Massenet” — VI — 
698 (7 pagini) si alte două fragmente din fuga de mai sus 
(copie, în creion, identică cu precedenta, in dreptul căreia 
doamna Breazul a notat ,manuscris”, dar cineva adaugă, în 
creion: „nu-i manuscris”) — V/ — 699. Raportarea datelor din 
documentele fondului George Breazul cu cele din catalogul 
Clemansei Firca conduce la ipoteza că nici autoarea catalogului 
si nici cea pe care o citează — Elena Zottoviceanu3 — nu au 
știut de existența documentelor din fondul citat, ca dovadă că 
nu le menţionează. Elena Zottoviceanu citează piesa din 
Tratatul de Fuga al lui André Gedalge, prezentată „ca model 
pentru fuga la patru voci, cu trei contrasubiecte” lucrare a lui 
Enescu «elev în clasa Massenet», datând deci din primii ani”, 
citând tema fugii ° și Clemansa Firca preia și citează aceste 
date și 6 măsuri ale temei din expoziţie. Nici-una dintre 
cercetătoarele menţionate nu precizează locul compoziţiei și 
nici numărul de pagini sau de măsuri — precizate de doamna 
Breazul — „Bucharest (...) 14 mars”. 

Intr-un studiu recent bizantinologul Nicolae Gheorghiţă 
amintește o creaţie inedită a lui George Enescu dedicată 
regelui Carol |, la împlinirea a 40 de ani de domnie, 1906 — 
Hymn Jubiliar pentru cor, orchestră militară si arpa. Din 
amintirile lui loan Chirescu, la acea vreme dirijor al corului 
Carmen - amintiri citate de studiu - reiese că Imnul jubiliar a fost 
cântat de bărbaţii corurilor reunite, Carmen, cele ale bisericilor 

Domnita Balasa, Kretzulescu, Mitropolie, ai seminarului Central 
și Nifon, dirijati chiar de George Enescu5%. 

Am comparat manuscrisul aflat în fondul Cabinetului de 
Muzică al Bibliotecii Academiei Române — Ms. R. 7380 - 
prezentat în studiul menţionat - cu copia aflată în fondul George 
Breazul — VI — 700 — copie realizată — după elementele grafice 
caracteristice și după semnătura ce însoțește titlul, de însuși 
George Georgescu, elev în clasa a VI — a. E chiar Breazul, pe 
atunci școlar în clasele superioare ale seminarului bucureștean, 
astfel că putem presupune că muzicologul a cântat sub bagheta 
lui George Enescu și a copiat extrasul coral din opusul enescian 
închinat evenimentului: „Inalţă-ţi ruga, Țară, cu neamul 
românesc/ Si ada multamire Acelui ce e lege/ Ursit ţi-a fost de 
Dânsul ca-n binele obstesc/ Traian să-ţi stea la leagăn si Carol 
a-ţi fi rege... 


Hymn Jubiliar orchestră si cor de Gheorghe Enescu — Ms. 700 

Sunt documente ce au apartinut lui George Breazul si 
care completeaza datele despre geniul muzicii romanesti si ele 
merită atenţie si pentru că au fost ignorate în perioada 
comunistă și în cea postcomunistă de cei care aveau în sânge 
frica de regalitate, mintind în continuare poporul despre 
importanţa regalității în cei aproximativ 80 de ani, când regii 
Românie au condus pe români spre atingerea marilor idealuri: 
Independenţa si Desăvârșirea statului national român. Or, se 
știe că Enescu frecventa casa regală unde își demonstra 
virtuțile in fata reginei Elisabeta, o iubitoare autentică a artelor. 


Concert la Palatul regal, în prezenţa reginei Elisabeta, susținut de 
George Enescu și Dinicu 


Există și cronici în care criticul amplifică cele două 
aspecte ale artistului: „impresionanta personalitate a maestrului 
George Enescu, strălucită figură de creator și interpret al artei 
muzicii, George Breazul având meritul de a adăuga o fateta 
inedită a multilateralului muzician Enescu — anume cea de 
animator și de diriguitor al vieţii muzicale românești, atât în 
calitate de președinte al Societăţii Compozitorilor Români, de 
dirijor și violonist dar și de manager al unor prestigioase 
manifestări culturale. In fruntea acestora se impune a fi citată 
organizarea vieţii muzicale din lașul primului război 
mondial, muzicianul ajutându-se de reputaţia de care beneficia 
pentru a cere ajutorul autorităţilor pentru dislocarea de pe front 
a unor interpreţi valoroși, deveniți membri ai Orchestrei 
simfonice care-i va purta numele si va constitui un moment de 
apogeu al vieţii culturale românești din perioade confruntării 

pentru realizarea Marii Uniri de la 1 Decembrie 1918, aspecte 
detaliate intr-un studiu dedicat evenimentului din urma cu un 
secol”. 

In 1944, în plin război Enescu este surprins de George 
Breazul în calitate de animator al vieții muzicale bucureştene, 
referindu-se la activităţile care depășesc cadrul Capitalei, 
devenind un adevărat animator și susţinător al vieții 
muzicale românești. Criticul îl considera cu justificată 
indreptatire pe marele său contemporan „mentor al vieții 
noastre muzicale”, rămânând ,impresurat de admiraţia si 
adoratia noastră a tuturor”, deoarece pleda pentru asigurarea 
condiţiilor unei vieţi muzicale normale în tara, prin asigurarea 
unei orchestre simfonice, conchizând: „Va să zică: Uniune a 
artiștilor instrumentiști, sindicat profesional, orchestră care 
poate număra 200 membri, iar «marele maestru», geniul 
muzical reprezentativ al rasei noastre, în fruntea acestei 
înjghebări” 338, Muzicologul evidenția contribuţia artistului în 
readucerea mișcării muzicale românești „în cursul normal, viu și 
impetuos (...) în tipul din urmă (...) întreaga activitatea artistică 
muzicală a fost concentrată în jurul covârșitoarei personalități a 
maestrului Enescu. In fruntea orchestrei Filarmonica marele 
nostru maestru a consacrat o bună parte din programele 
concertelor sale, creaţiei simfonice românești, trezind interesul 
și repunând în discuţia și în atenţia publică problema 
compoziției autohtone”**. 

Fidel susținător al eforturilor Societății Compozitorilor 
Romani, în ciuda faptului că nu era membru al ei, desi merita cu 
prisosinta, mai ales dacă avem în vedere multi anonimi ai 
timpului si ai timpurilor viitoare aciuati în breasla oficială a 
muzicienilor, condeiul lui Breazul rămâne unul dintre cele ce 
urmăresc „ieșirile în public” al societății. 

Breazul nu neglijează încurajarea de către George 
Enescu a creaţiei originale românești prin fondarea premiului 
de compoziţie ce-i poartă numele. Intr-o cronică din 28 martie 
1925 sunt amintiţi principalii beneficiari ai premiului: Dimitrie 
Cuclin, lon Nonna Otescu, Alfred Alexandrescu, ale căror creații 
nu au figurat în programele Societăţii Compozitorilor Români. 
Criticul elogiază lucrările lui Filip Lazăr care au beneficiat de 
premiul Enescu: Sonata nr. 1 și Sonata nr. 2, ambele pentru 
pian*“°. Cronicarul salută iniţiativele Societăţii Compozitorilor 

Români care programeaza mai multe concerte simfonice în 
dorința de a pregăti publicul bucureștean pentru concertele 
simfonice și evidenţiază contribuţia substanţială a lui Enescu 
pentru organizarea si desfășurarea acestora. Nu făcea parte 
din Societatea Compozitorilor Români, în care muzicologia nu 
era reprezentată, dar motivul principal îl constituia adversitatea 
lui Constantin Brăiloiu - diriguitorul breslei. Dar criticul 
adresează public autorităţilor fiscale să scutească manifestările 
muzicale ale Societăţii de taxele care ar reduce costurile 
biletelor de intrare: „Nici lipsuri de organizare, nici materiale, nici 
artistice și nici sociale în general, nu se împotrivesc activităţii 
societăţii, ci însuși statul, prin felul legiferarii impozitelor sale, 
zădărnicește mișcarea întreprinsă”, propunând ca Societatea 
Compozitorilor Români „să fie asimilată institutiunilor culturale 
supuse la taxa minimală”. Istoricul remarcă faptul că activităţile 
Societății Compozitorilor reprezintă începuturile unei vieți 
muzicale organizate pe care le realizează activităţile ei, 
desfășurând „o activitatea demnă de cea mai vie luare aminte 
(...) în părăditul nostru lăutărism” și, „râvnesc orientarea unei 
vieţi muzicale originale, proprii românești”, pe care le sprijină cu 
mijloacele ce-i sunt la îndemână. Critic muzical de direcţie, 
Breazul reclamă lipsa unei săli adecvate pentru desfășurarea 
vieţii muzicale, care „să corespundă cerinţelor acustice” și 
necesitatea ocrotirii și stimulării  „producţiunii muzicale 
naţionale”. 

Un loc aparte îl ocupă în „mina muzicologica auriferă” 
proclamația celebră a lui George Enescu: „L' Opera Roumain! 
mon rêve depuis longtemps Un opera ou l’on entendrait dans 
notre langue, avec nos chanteurs et nos musiciens, les grands 
chef-d’ oeuvre (...) Nos chanteurs à nous tous Roumains...”°*'. 

Asemenea lui Titu Maiorescu, George Breazul este 
conștient de faptul că trebuie găsite soluţii reale pentru 
promovarea muzicii românești în străinătate, condamnând 
„cazurile de fiasco pentru muzica noastră în străinătate”, cum 
sunt cele care nu fac servicii culturii românești. 

Etnomuzicologul condamnă necunoasterea în 
străinătate a creaţiei populare românești și faptul că „muzica 
poporului român trece peste graniţele nesocotintei noastre în 
preocupările ştiinţifice ale invatatilor străini. S-ar cădea sa 
arătăm și noi mai multă luare aminte și mai vie purtare de grijă 

sa avem pentru cantecul nostru. Macar atunci cand dinafara, de 
la străini, vin zvonuri despre fiinţa lui”. 

In fondul său documentar și-au găsit loc cărţile despre 
Enescu datorate lui Nicolae Hodoroabă, Emanoil Ciomac, Virgil 
Gheorghiu, Lucian Voiculescu, |. lampolski, |. Simionescu 
precum și o bună parte a partiturilor tipărite de Enoch, în 1898, 
1899. 1901 și 1907, dintre care se impun a fi reținute: Simfonia 
concertantă, Rapsodia |, Rapsodia a Il — a, Suita | pentru 
orchestră, reductia pentru pian si canto a operei Oedip, editată 
de Salabert — VI — 703'-32, Aubade pour violon, alt et violoncel 
la aniversarea regelui și reginei României. 

Breazul anticipă iniţiativa lui Viorel Cosma, adunând 
documentele epistolare ale lui Enescu (scrise și cele primite 
de el) în Dosarul nr. 213 (88 file), cuprinzând dactilogramele 
scrisorilor adresate mamei sale și primite de la mama sa și cele 
din perioada 1900 — 1907. 

Suntem obișnuiți cu aprecierea valorii unui creator după 
volumele sale publicate, dar cel puţin două exemple din cultura 
noastră ne obligă să ne îndreptăm cu toată atenţia și asupra a 
ceea ce a rămas în manuscrise: Mihai Eminescu — cu cele 17 
volume publicate de Academia Română si George Enescu cu 
cele 33 opusuri numerotate de el însuși la care trebuie 
adăugate cele descoperite ulterior și cele finalizate de 
compozitorii Pascal Bentoiu, Cornel Taranu si Sabin Pautza. O 
parte a acestora se gasesc in arhiva muzicologului, Breazul 
încercând un prim catalog al creaţiei sale, asa cum am văzut. El 
semnaleaza faptul ca cele doua rapsodii nu au la baza melodii 
populare țărănești culese de George Enescu din practica 
populară, identificând majoritatea temelor în culegerile publicate 
ale epocii, fișele consacrate acestei teme putând servi de model 
pentru studierea originalității și evoluţiei unei lucrări de acest 
gen. Aceste fișe deschid un subiect foarte important, tratat în 
mod exagerat, supralicitat, în perioada comunistă când 
inspiraţia din folclor constituia un argument, ce ar fi justificat 
„patriotismul” compozitorului, autoexilat în ultima parte a vieții, 
ca si cum nu ar fi fost atâtea alte argumente susținătoare a 
celor mai pure sentiment de dragoste de tara a artistului ce a 
înscris numele ţării sale și a spiritualităţii românești în 
universalitate. Complexitatea subiectului și șocul pe care l-ar 
produce demitizarea unor afirmaţii, justificate în epocă, dar 

nerealiste, m-au determinat să aman tratarea subiectului, 
pornind chiar de la constatările muzicologului. 

Cred împreună cu eminenta poetă și admiratoare a 
MAESTRULUI - Mariana Dumitrescu - că George Breazul are 
dreptul la admiraţia generaţiilor viitoare nu numai prin cele șase 
volume de Pagini, și prin celelalte cărți publicate dar si prin 
deschiderile pe care le-a făcut prin mina auriferă a muzicologiei 
românești. Pe unul dintre documentele „minei aurifere” se poate 
citi „Profesor între profesori şi om între oameni (...) una dintre 
marile mandrii ale biografiei mele culturale (...) N-a ştiut ce 
însemnează odihna...Fiecare jumătate de oră trebuia trăită 
pentru un opus, pentru o fişă ştiinţifică, pentru o pagină de 
istorie muzicală” — XVI — 2100. 

Deoarece și-a trăit o parte din viata la Tescani s-au 
păstrat în mina pe care încerc s-o luminez pentru a i se vedea 
măcar cele mai importante valori, Enescu a lăsat multe urme, 
inclusiv încheierea operei Oedip pe valea Tazlăului, dar si o 
fotografie cu autoritățile Bacăului, fotografie păstrată de George 
Breazul. 


George Enescu în mijlocul notabilitatilor băcăoane 


Fără îndoială că printre valorile cu totul deosebite 
păstrate în „mina auriferă a muzicologiei românești” se numără 
cele două argumente ale recunoașterii supreme a 
muzicologului: fotografia de la demonstraţia culturală de la 
Viena din 1956, 

G. Breazul sustinand la Viena, comunicarea despre circulatia creatiei lui 
Mozart in Romania 


George Breazul la tribuna Congresului de la Viena 
si scrisoarea autografă a lui Enescu prin care-i mulțumește 
pentru importanta sa lucrare Muzica românească de azi. 


BUMIOTEA Lut tut siet: 
A t 


Scrisoare olografă a lui George Enescu 
prin care exprimă mulțumiri lui George Breazul 

Ele pot fi considerate simboluri ale recunoașterii 
naţionale și universale a savantului, atât prin locul unde s-au 
înregistrat, Viena și București, cât și prin motivaţia lor: cultura 
muzicală universală și cea românească. S-ar putea adăuga un 
nou element ce sporește atitudinea recunoașterii, care tine de 
dimensiunea forurilor care semnau actele: un congres de 
omagiere a unui genial artist al lumii din secolul a XVIII — lea - 
Mozart - și o autoritate europeană a secolului al XX — lea - 
Enescu. 

SUMMARY 


Vasile Vasile 
The George Breazul fund at the Union of Romanian 
Composers and Musicologists Library 


The monography | wrote for the great ethnomusicologist, 
musicologist, professor and musical critic George Breazul have 
bound me to investigate a rich documentary fund named after 
him at the Union of Romanian Composers and Musicologists 
Library. It is all that Breazul collected over his entire life and 
that, in part, served him for the studies he finalized, some of the 
being published after his death. This enormous fund contains 
books, scores, magazines, enciclopedias, letters, programs, 
chronicles — most of them being in a manuscript form, 
undiscovered — has a complicated history in Lamaitei Street in 
Filaret area, threatened by the bombing of the World War Il, the 
failed attempt to move everything to Craiova and, at last, the 
donation made for the Composers’ and Musicologists’ Union 
library by Breazul’s wife, a true Penelope. 

This article wishes to be a guide through a wide ocean — 
George Breazul Library — maybe the most important private 
libraries in our country, a real treasure of the Romanian 
musicology waiting to be developed. 

